
Comisia pentru buget,

finanţe şi bănci

Bucureşti,   08.10.2002 

Nr. 333

AVIZ

asupra propunerii legislative pentru modificarea şi completarea Legii nr. 415/2001 privind aprobarea Ordonanţei de urgenţă a  Guvernului nr. 297/2000 pentru completarea Legii nr. 133/1999 privind stimularea întreprinzătorilor privaţi pentru înfiinţarea şi dezvoltarea întreprinderilor mici şi mijlocii
Cu adresa nr. 151 din 17 iunie 2002, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr. 415/2001 privind aprobarea Ordonanţei de urgenţă a  Guvernului nr. 297/2000 pentru completarea Legii nr. 133/1999 privind stimularea întreprinzătorilor privaţi pentru înfiinţarea şi dezvoltarea întreprinderilor mici şi mijlocii.

In urma examinării, în şedinţa din data de 08 octombrie 2002, Comisia, cu unanimitate de voturi, a hotărât respingerea din următoarele considerente:

Propunerea de completare a art. 141 cu un nou alineat (6) nu se justifică. Propunerile de modificare şi completare a Legii nr. 415/2001, şi în special cele referitoare la alin. (6) al art. 141, nu numai că nu îşi găsesc aplicabilitatea practică în sistemul electronic de achiziţii publice, dar intră în contradicţie cu principiile care stau la baza atribuirii contractelor de achiziţie publică, principii enunţate în art. 2 din Ordonanţa Guvernului nr. 20/2002 privind achiziţiile publice prin licitaţii electronice.

La redactarea acestei iniţiative legislative nu s-a avut în vedere dispoziţia art. 58 din Legea nr. 24/2000 privind normele de tehnică legislativă privind elaborarea actelor normative, potrivit căreia dispoziţiile de modificare şi de completare se încorporează, de la data intrării lor în vigoare, în actul de bază, identificându-se cu acesta, iar intervenţiile ulterioare de modificare sau de completare a acestora trebuie raportate tot la actul de bază.

